b'\n_START_ARTICLE_\nHemoragin\xc4\x97 naujagimio liga\n_START_PARAGRAPH_\nHemoragin\xc4\x97 naujagimio liga\xc2\xa0\xe2\x80\x93 kraujo kre\xc5\xa1\xc4\x97jimo sutrikimas, pasirei\xc5\xa1kiantis kraujavimu naujagimiui d\xc4\x97l vitamino K stokos.\n_START_SECTION_\nEtiologija\n_START_PARAGRAPH_\nHemoragin\xc4\x97 liga pasirei\xc5\xa1kia d\xc4\x97l suma\xc5\xbe\xc4\x97jusios vitamino K kiekio organizme, kuris b\xc5\xabtinas II, VII, IX, X kre\xc5\xa1\xc4\x97jimo faktori\xc5\xb3 sintez\xc4\x97je._NEWLINE_Ma\xc5\xbeos vitamino K atsargos kepenyse (d\xc4\x97l nei\xc5\xa1ne\xc5\xa1iotumo). Ma\xc5\xbeas vitamino K kiekis motinos piene. Nesusiformavusi \xc5\xbearnyno mikroflora (vitaminas K sintetinamas \xc5\xbearnyno bakterij\xc5\xb3). V\xc4\x97lyv\xc4\x85 hemoragin\xc4\x99 lig\xc4\x85 gali sukelti sutrikusi vitamino K reabsorbcija, \xc5\xbearnyne d\xc4\x97l kepen\xc5\xb3 lig\xc5\xb3, tul\xc5\xbeies latak\xc5\xb3 atrezijos, cistin\xc4\x97s fibroz\xc4\x97s. Motinos n\xc4\x97\xc5\xa1tumo metu vartoti vaistai (pvz., prie\xc5\xa1tuberkuloziniai).\n_START_SECTION_\nKlinika\n_START_PARAGRAPH_\nKraujavimo po\xc5\xbeymiai, kraujuoja i\xc5\xa1 virk\xc5\xa1tel\xc4\x97s big\xc4\x97s, odos su\xc5\xbeeidim\xc5\xb3\xc2\xa0\xe2\x80\x93 injekcijos viet\xc5\xb3, nosies, gleivini\xc5\xb3, gali kraujuoti i\xc5\xa1 vir\xc5\xa1kinamojo trakto, b\xc5\xabti v\xc4\x97mimas krauju, poodyje matomos kraujosruvos. Nuo kraujavimo intensyvumo priklauso ar naujagimiui pasireik\xc5\xa1 anemijos klinika. Taip pat esant intraskilvelin\xc4\x97s hemoragijoms galima mirtis. Kraujavim\xc4\x85 i\xc5\xa1 vir\xc5\xa1kinamojo trakto reikt\xc5\xb3 diferencijuoti nuo praryto motinos kraujo gimdymo metu, tam naudojamas Apto m\xc4\x97ginys._NEWLINE_Pagal kraujavimo pasirei\xc5\xa1kimo laik\xc4\x85 skiriama ankstyvoji hemoragin\xc4\x97s ligos forma\xc2\xa0\xe2\x80\x93 klinika pasirei\xc5\xa1kia pirm\xc4\x85 par\xc4\x85, da\xc5\xbeniau b\xc5\xabna nei\xc5\xa1ne\xc5\xa1otiems naujagimiams. Klasikin\xc4\x97 hemoragin\xc4\x97s ligos forma\xc2\xa0\xe2\x80\x93 klinika pasirei\xc5\xa1kia 2-7 par\xc4\x85 po gimimo. V\xc4\x97lyvoji forma\xc2\xa0\xe2\x80\x93 po 7 dien\xc5\xb3 ir v\xc4\x97liau, tada galima \xc4\xaftarti vitamino K reabsorbcijos sutrikim\xc4\x85.\n_START_SECTION_\nDiagnostika\n_START_PARAGRAPH_\nRemiasi klinika ir laboratorini\xc5\xb3 tyrim\xc5\xb3 rezultatais. Atliekama koaguliograma\xc2\xa0\xe2\x80\x93 protrombino laikas pailg\xc4\x97j\xc4\x99s, dalinis aktyvuoto trombaplastino laikas taip pat pailg\xc4\x97ja. Trombocit\xc5\xb3 ir fibrinogeno kiekis normalus.\n_START_SECTION_\nProfilaktika\n_START_PARAGRAPH_\nVitaminas K skiriamas per burn\xc4\x85 2\xc2\xa0mg pirmo \xc5\xbeindymo metu, v\xc4\x97liau kartojama 1,4,8 savait\xc4\x99. Vitaminas K injekcija \xc4\xaf raumenis pirm\xc4\x85 par\xc4\x85 po gimimo 1\xc2\xa0mg.'